Sam Khubis elektronies herdenk - Local News - Windhoek Express
Sunday, May 31st, 2020 23:27:01
Sam Khubis elektronies herdenk
Die viering van Sam !Khubis op 8 Mei 'n paar jaar gelede. Vanjaar moes die viering elektronies plaasvind. Foto: Namibian Sun argief
Die feit dat groepe van meer as tien mense nie saam mag vergader nie, het Rehobothers nie gekeer om steeds Sam Khubis te op 8 Mei te herdenk nie.
Sam Khubis word elke jaar herdenk om die oorlewing van die Bastervolk te vier.
Volgens oorvertellings het 'n tolk in 1915 die Basters gewaarsku dat die Duitsers 'n aanval beplan. Hoewel die Duitsers beter toegerus was vir die aanval, het die Basters genoeg tyd gehad om tot hul laaste vesting by Sam Khubis te vlug. Honderd en vyf-jaar gelede het die geveg in 'n wonderbaarlike oorlewing verander en word dit steeds elke jaar herdenk om die Basters te herinner dat enige bedreigings oorkom kán word mits hulle saam staan.
Hoewel die feesvieringe vanjaar nie kon plaasvind nie, het hulle hulself tot sosiale media gewend, "want die belofte moet herbekragtig word," vertel Jacky Britz van die Sam Khubis-komitee. Op die video wat op YouTube verskyn, sê Jacky dat vanjaar se tema "Eenheid onder God se volk" was.
"As die produk van 'n buitelander en 'n Khoi-Khoi ma, het ons geen identiteit gehad in die destydse Kaap kolonie nie. Te wit om swart genoem te word en te swart om wit genoem te word," verduidelik hy hoe die Basters deel van Namibië geword het.
Hulle het getrek opsoek na 'n eie identiteit. Die Vaderlike Wette is saamgestel en in 1868 ten volle gekonstitusionaliseer. Op grond daarvan is hulle uit die Kaap kolonie weg en het hulle hulself in Suidwes-Afrika kom bevestig.
Volgens Jacky is dit belangrik dat die hele Namibië hierdie dag herdenk. Die volledige video kan op https://www.youtube.com/watch?v=WN4f4oISTac&feature=share&fbclid=IwAR0uLarJtH7flkSX75fBR42CMEJ0Iplifhn_p2S5YFxqpPW9glmwCJi0bAU gekyk word.
Windhoek • yo[email protected] their doors may close for good, the Side by Side Early Intervention Centre has survived in spite of current uncertain times, even...